Source: https://www.oravskajasenica.sk/sk/o-obci/uradna-tabula/486-navrh-vseobecne-zavazne-nariadenie
Timestamp: 2019-04-21 20:25:09+00:00

Document:
Obecné zastupiteľstvo obce Oravská Jasenica v súlade s ustanovením §6 ods. 2 zákona č. 369/1990 Zb. o obecnom zriadení v znení neskorších predpisov a podľa §2, §7 odst.2 až 4 a §9 odst.4 zákona 447/2015 Z. z. o miestnom poplatku za rozvoj a o zmene a doplnení niektorých zákonov vydáva toto všeobecné záväzné nariadenie obce Oravská Jasenica.
Obecné zastupiteľstvo v Oravskej Jasenici ustanovuje na základe ustanovenia § 2 zákona č.447/2015 Z. z. o miestnom poplatku za rozvoj a o zmene a doplnení niektorých zákonov v znení neskorších predpisov na území obce Oravská Jasenica miestny poplatok za rozvoj (ďalej len poplatok za rozvoj), podľa ustanovenia §7 odst.2 až4 zákona č.447/2015 Z.z. sadzbu poplatku za rozvoj a podľa ustanovenia §9 odst.4 zákona č.447/2015 Z.z. lehoty platenia poplatku za rozvoj v splátkach.
Základom poplatku za rozvoj je výmera nadzemnej časti podlahovej plochy realizovanej stavby v m2, pričom na účely tohto výpočtu sa za podlahovú plochu nadzemnej časti stavby považuje súčet výmery všetkých miestností v nadzemných podlažiach stavby (podľa § 6 zákona 447/2016 Z. z.)
Základom poplatku za rozvoj pre existujúcu pozemnú stavbu, kde sa realizujú úpravy za účelom zväčšenia podlahovej plochy je výmera novej zväčšenej nadzemnej podlahovej plochy realizovanej stavby v m2 .
Sadzba poplatku za rozvoj je za každý aj započatý m2 podlahovej plochy nadzemnej časti stavby na celom území obce Oravskej Jasenice podľa účelu stavby
Stavby na bývanie .................................................8 € / m2
Stavby na pôdohospodársku produkciu definované v § 7 ods. 2 písm. b) zákona 447/2016 Z. z. .......................................................5 € / m2
Priemyselné stavby a stavby využívané na skladovanie vrátane stavieb na vlastnú administratívu ....................................................... 10 € / m2
Stavby na ostatné podnikanie a na zárobkovú činnosť, stavby využívané na skladovanie a administratívu súvisiacu s ostatným podnikaním a so zárobkovou činnosťou .............................................................. 10 € / m2
Ostatné stavby ...................................................... 15 € / m2
Výpočet poplatku za rozvoj sa riadi znením § 8 ods. 1,2 a 3 zákona 447/2015 Z. z..
Vyrubenie, splatnosť a platenie poplatku
Vyrubenie a splatnosť poplatku sa riadi ustanovením § 9 ods. 1,2 a 3 zákona 447/2015 Z. z.
Podľa § 9 ods. 5 zák. 447/2015 Z. z. na základe žiadosti poplatníka obec môže určiť splatenie poplatku za rozvoj v splátkach, v lehotách určených obcou v rozhodnutí, ktorým sa o platení v splátkach rozhoduje. Proti tomuto rozhodnutiu sa nemožno odvolať.
Ustanovenia, ktoré neupravuje toto všeobecné záväzné nariadenie sa riadia podľa ustanovení zákona 447/2015 Z. z. o miestnom poplatku za rozvoj a o zmene a doplnení niektorých zákonov v znení neskorších predpisov.
Obecné zastupiteľstvo obce Oravská Jasenica sa na tomto všeobecnom záväznom nariadení o poplatku a rozvoj uznieslo dňa ..........................
Toto nariadenie nadobúda účinnosť 1. januára 2018
V Oravskej Jasenici ..........................
VZN pred schválením zverejnený dňa 30.11.2017
VZN schválený OZ dňa 15.12.2017
VZN po schválení zverejnený dňa 16.12.2017

References: §6
 §2
 §7
 §9
 § 2
 §7
 §9
 § 6
 § 7
 § 8
 § 9
 § 9